|  |  |
| --- | --- |
| **นโยบายและระเบียบปฏิบัติ เลขที่ :**  **เวียงสา**  **รพ.** | **หน้า 1**  **ฉบับที่ : 2** |
| **เรื่อง วิธีปฏิบัติเพื่อป้องกันการแพร่กระจายเชื้อดื้อยา** | **วันที่ :** **พฤษภาคม 2560** |
| **แผนก :** งาน IC | **แผนกที่เกี่ยวข้อง:** ทุกหน่วยงาน |
| **ผู้จัดทำ :** คณะกรรมการป้องกันและควบคุมการติดเชื้อในโรงพยาบาล | **ผู้อนุมัติ :** ผู้อำนวยการ |

**แนวปฏิบัติสำหรับการส่งเสริมการปฏิบัติการแยกผู้ป่วยกลุ่มเสี่ยงเชื้อดื้อยา หอผู้ป่วยในโรงพยาบาลเวียงสา**

**รพ.**

ให้ทำการคัดกรองผู้ป่วยรายใหม่/ผู้ป่วยรับย้ายทุกรายโดย ผู้ป่วยที่

1. มีประวัติติดเชื้อดื้อยาต้านจุลชีพในโรงพยาบาลภายในระยะเวลา 1 ปี ที่ผ่านมา
2. ได้รับการสอดใส่ท่อหรือสายสวนเข้าสู่ร่างกาย เช่น สายสวนปัสสาวะ ท่อหลอดลมคอ สายสวนหลอดเลือดดำส่วนกลาง สายให้อาหาร

ซึ่งเป็นกลุ่มเสี่ยงสงสัยมีเชื้อดื้อยาให้ปฏิบัติตามหลักการป้องกันตามวิธี Contact Precaution โดยปฏิบัติดังนี้

1. จัดให้อยู่มุมแยก เตรียมน้ำยาล้างมือ Alcohol Handrub แขวนท้ายเตียง
2. ติดป้ายเตือน Contact Precautionsบริเวณป้ายชื่อปลายเตียงและแฟ้มผู้ป่วย
3. แยกอุปกรณ์ที่ใช้ในการดูแลผู้ป่วยใช้ในแต่ละราย เช่น ปรอทวัดไข้ เครื่องวัดความดันโลหิต
4. สวมถุงมือสะอาดทุกครั้งที่สัมผัสกับเลือดหรือสิ่งคัดหลั่งของผู้ป่วย
5. บุคลากรควรสวมเสื้อคลุม/ผ้ากันเปื้อนเมื่อทำกิจกรรมกับผู้ป่วยและถอดเสื้อคลุมก่อนออกจาก

เตียงผู้ป่วย

1. ทำความสะอาดมือโดยใช้ Alcohol Handrub
2. จัดเตรียมถังมูลฝอยติดเชื้อ
3. ให้คำแนะนำการปฏิบัติตัวแก่ญาติ

* ให้เข้าเยี่ยมเฉพาะที่จำเป็น สวมเสื้อคลุมและถุงมือเมื่อต้องสัมผัสน้ำมูก น้ำลาย เสมหะหรืออุจจาระของผู้ป่วย
* ทำความสะอาดมือก่อนและหลังสัมผัสผู้ป่วยหรือเมื่อสัมผัสน้ำมูก น้ำลาย เสมหะหรืออุจจาระของผู้ป่วย

1. จำกัดการเคลื่อนย้ายผู้ป่วย ให้เคลื่อนย้ายผู้ป่วยเมื่อจำเป็นเท่านั้น
2. เสื้อผ้าที่ผู้ป่วยใช้แยกลงถังผ้าติดเชื้อ บรรจุในถุงพลาสติก ระบุเป็นเสื้อผ้าผู้ป่วยเชื้อดื้อยา

**การทำความสะอาดอุปกรณ์เครื่องใช้ สิ่งแวดล้อมรอบเตียงผู้ป่วย**

1. ให้ทำความสะอาดห้อง/เตียงของผู้ป่วยเป็นลำดับสุดท้าย
2. ผ้าที่ใช้ทำความสะอาดเตียงผู้ป่วยเชื้อดื้อยาเป็นแบบใช้แล้วทิ้งแยกเฉพาะเตียงต่อเตียง
3. เตียง และอุปกรณ์รองเตียงผู้ป่วยทำความสะอาดด้วยน้ำยาโพสครอสต์สเปรย์
4. อุปกรณ์ที่ต้องใช้กับผู้ป่วยที่จำเป็นต้องนำกลับมาใช้ซ้ำ เช่น ปรอท ให้ทำความสะอาดโดยใช้ 70% Alcohol ส่วน Bed pan / Urenon ให้ใช้ 0.5% โซเดียมไฮโปคลอไรท์หรือ

|  |  |
| --- | --- |
| **นโยบายและระเบียบปฏิบัติ เลขที่ :**  **เวียงสา**  **รพ.** | **หน้า 2**  **ฉบับที่ : 2** |
| **เรื่อง วิธีปฏิบัติเพื่อป้องกันการแพร่กระจายเชื้อดื้อยา** | **วันที่ :** **พฤษภาคม 2560** |
| **แผนก :** งาน IC | **แผนกที่เกี่ยวข้อง:** ทุกหน่วยงาน |
| **ผู้จัดทำ :** คณะกรรมการป้องกันและควบคุมการติดเชื้อในโรงพยาบาล | **ผู้อนุมัติ :** ผู้อำนวยการ |

โพสครอสต์ ส่วนอุปกรณ์ที่ต้องทำให้ปราศจากเชื้อ เช่น Set ทำแผล ให้ใช้โพสครอสต์ ก่อนล้างทำความสะอาดและส่งทำให้ปราศจากเชื้อ

1. ในกรณีที่เลือด สารคัดหลั่งหรือสิ่งขับถ่ายจากร่างกายผู้ป่วยเปรอะเปื้อนพื้น สวมถุงมืออย่างหนาใช้ผ้าหรือกระดาษเช็ดบริเวณที่เปื้อนเลือดหรือสิ่งขับถ่ายออกให้หมด ทิ้งกระดาษหรือผ้าที่ใช้เช็ดในถุงมูลฝอยติดเชื้อ ใช้ผ้าชุบ 0.5 % โซเดียมไฮโปคลอไรท์ หรือน้ำยา โพสครอสต์เช็ดซ้ำหลายๆครั้งจนสะอาด แล้วทิ้งผ้าในถังบรรจุมูลฝอยติดเชื้อ
2. เมื่อทำความสะอาดเสร็จ ควรเทสารขัดล้างที่ใช้ทำความสะอาดในบริเวณเทน้ำทิ้ง ทิ้งด้วยความระมัดระวังมิให้เกิดการกระเด็นเปรอะเปื้อนบริเวณใกล้เคียง ไม่ควรเทสารขัดล้างที่ใช้แล้วในห้องน้ำผู้ป่วย
3. ล้างทำความสะอาดภาชนะด้วยสารขัดล้างและน้ำ ผึ่งให้แห้ง ผ้าที่ใช้เช็ดถูทุกครั้งหลังการใช้งานซักล้างทำความสะอาดด้วยน้ำผสมสารขัดล้างและผึ่งแดดให้แห้งก่อนนำกลับมาใช้ซ้ำ ไม่ควรผึ่งไว้ภายในอาคารหรือในบริเวณหอผู้ป่วย เพราะจะเป็นแหล่งสะสมของเชื้อจุลชีพ หรือใช้ผ้าชนิดใช้แล้วทิ้ง
4. หลังจากทำความสะอาดเสร็จ ล้างมือให้สะอาดด้วยน้ำและสบู่ผสมน้ำยาทำลายเชื้อ
5. กรณีผู้ป่วยจำหน่ายให้ทำความสะอาดสิ่งแวดล้อมผู้ป่วยทันทีโดยใช้น้ำยา โพสครอสต์ และส่งผ้าม่านซักทันที

**ข้อควรระวัง**

1. ไม่ใช้อุปกรณ์ทำความสะอาดของผู้ป่วยติดเชื้อดื้อยาปนกับผู้ป่วยอื่น
2. ไม่ควรเปิดพัดลม ไม่ควรใช้วิธีกวาดฝุ่นบนพื้น เพราะจะทำให้เกิดการฟุ้งกระจายของฝุ่นละอองและทำให้เชื้อจุลชีพกระจายในอากาศ ระมัดระวังมิให้เกิดการฟุ้งกระจายของละอองน้ำบริเวณที่ให้การดูแลผู้ป่วยขณะมีการทำความสะอาด
3. มูลฝอยที่เกิดจากผู้ป่วยที่ติดเชื้อดื้อยาจัดเป็นมูลฝอยติดเชื้อ ปฏิบัติเช่นเดียวกับการจัดการมูลฝอยติดเชื้อ

**เอกสารอ้างอิง**

อะเคื้อ อุณหเลขกะและคณะ (2554).แนวทางการป้องกันการแพร่กระจายเชื้อดื้อยาในโรงพยาบาล

(Guideline for Prevention of Multidrug Resistant Organisms Transmission in

Hospitals),หน้า 16-18.

คู่มือICจังหวัดน่าน / คู่มือICโรงพยาบาลสมเด็จพระยุพราชปัว